พระราชกฤษฎีกาเปลี่ยนแปลงเขตเทศบาลเมืองเลย จังหวัดเลยพ.ศ. ๒๕๒๔ ภูมิพลอดุลยเดชป.ร.ให้ไว้ ณวันที่ ๓ มีนาคม พ.ศ. ๒๕๒๔เป็นปีที่ ๓๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองเลย จังหวัดเลยเพื่อประโยชน์ในการบริหารกิจการและการทะนุบำรุงท้องถิ่นอาศัยอำนาจตามความในมาตรา ๑๕๙ ของรัฐธรรมนูญแห่งราชอาณาจักรไทยและมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองเลยจังหวัดเลย พ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้เปลี่ยนแปลงเขตเทศบาลเมืองเลย จังหวัดเลย ซึ่งได้กำหนดไว้ในมาตรา ๔แห่งพระราชกฤษฎีกาจัดตั้งเทศบาลเมืองเลย จังหวัดเลย พุทธศักราช ๒๔๗๕ เสียใหม่โดยให้มีเขต ดังต่อไปนี้ด้านเหนือ ตั้งแต่หลักเขตที่ ๑ ซึ่งตั้งอยู่ริมถนนทางเข้าวัดคาธอลิคฟากเหนือ ห่างจากศูนย์กลางทางหลวงแผ่นดินหมายเลข๒๐๑ ตอนเลย - เชียงคาน ฟากตะวันตก ตามแนวเส้นตั้งฉาก ระยะ ๕๐๐ เมตรเลียบตามถนนทางเข้าวัดคาธอลิคฟากเหนือไปทางทิศตะวันออกเฉียงใต้ ถึงหลักเขตที่ ๒ ซึ่งตั้งอยู่ริมทางแยกเข้าวัดคาธอลิคฟากเหนือตรงถนนทางเข้าวัดคาธอลิค บรรจบกับทางหลวงแผ่นดิน หมายเลข ๒๐๑ ตอนเลย -เชียงคานจากหลักเขตที่ ๒ เป็นเส้นตรงไปทางทิศตะวันออกเฉียงใต้ผ่านทางหลวงแผ่นดิน หมายเลข ๒๐๑ ตอนเลย - เชียงคาน ถึงหลักเขตที่ ๓ ซึ่งตั้งอยู่ริมแม่น้ำเลยฝั่งตะวันตกตรงที่ลำน้ำหมานบรรจบกับแม่น้ำเลยด้านตะวันออก จากหลักเขตที่ ๓ เลียบแม่น้ำเลยฝั่งตะวันตก ไปทางทิศตะวันออกเฉียงใต้ถึงหลักเขตที่ ๔ ซึ่งตั้งอยู่ริมแม่น้ำเลย ฝั่งตะวันตกจากหลักเขตที่ ๔ เป็นเส้นตรงไปทางทิศตะวันออก ข้ามแม่น้ำเลยถึงหลักเขตที่ ๕ ซึ่งตั้งอยู่ริมแม่น้ำเลย ฝั่งตะวันออก และห่างจากศูนย์กลางสี่แยกถนนไปบ้านนาบอนตามแนวถนนไปบ้านนาบอนระยะ ๘๐๐ เมตรจากหลักเขตที่ ๕ เป็นเส้นตรงไปทางทิศตะวันออกเฉียงใต้ผ่านถนนไปบ้านนาบอน ถึงหลักเขตที่ ๖ ซึ่งตั้งอยู่ห่างจากทางหลวงจังหวัดหมายเลข๒๑๓๘ บ้านฟากเลย - นาด้วง ตรง กม. ๐.๖๐๗ ตามแนวเส้นตั้งฉาก ระยะ ๒๐๐ เมตรจากหลักเขตที่ ๖ เป็นเส้นขนาน ระยะ ๒๐๐ เมตร กับทางหลวงจังหวัดหมายเลข ๒๑๓๘ บ้านฟากเลย - นาด้วงไปทางทิศตะวันออกเฉียงใต้ ถึงหลักเขตที่ ๗ ซึ่งตั้งอยู่ริมห้วยน้ำลายฝั่งเหนือห่างจากทางหลวงจังหวัด หมายเลข ๒๑๓๘ บ้านฟากเลย - นาด้วง ตามแนวเส้นตั้งฉาก ระยะ๒๐๐ เมตรด้านใต้ จากหลักเขตที่ ๗ เลียบห้วยน้ำลายฝั่งเหนือไปทางทิศตะวันตกผ่านทางหลวงจังหวัด หมายเลข ๒๑๓๘ บ้านฟากเลย นาด้วง ถึงหลักเขตที่๘ ซึ่งตั้งอยู่ริมแม่น้ำเลย ฝั่งตะวันออก ตรงที่ห้วยน้ำลายบรรจบกับแม่น้ำเลยจากหลักเขตที่ ๘ เป็นเส้นตรงไปทางทิศตะวันตกเฉียงใต้ ข้ามแม่น้ำเลยถึงหลักเขตที่๙ ซึ่งตั้งอยู่ริมแม่น้ำเลย ฝั่งตะวันตก ตรงที่ลำน้ำนาบรรจบกับแม่น้ำเลยจากหลักเขตที่ ๙ เลียบริมลำน้ำนา ฝั่งเหนือ ไปทางทิศตะวันตกถึงหลักเขตที่ ๑๐ ซึ่งตั้งอยู่ริมทางหลวงแผ่นดิน หมายเลข ๒๐๑ ตอนชุมแพ - เลยฟากตะวันออกจากหลักเขตที่ ๑๐ เป็นเส้นตรงไปทางทิศตะวันตกผ่านทางหลวงแผ่นดินหมายเลข ๒๐๑ ตอนชุมแพ - เลย ถึงหลักเขตที่ ๑๑ซึ่งตั้งอยู่ริมคลองส่งน้ำชลประทานฝั่งตะวันออก และห่างจากศูนย์กลางทางหลวงแผ่นดินหมายเลข ๒๐๑ ตอนชุมแพ - เลย ตามแนวเส้นตั้งฉาก ระยะ ๔๐๐ เมตรด้านตะวันตก จากหลักเขตที่ ๑๑ เป็นเส้นขนาน ระยะ ๔๐๐ เมตรกับทางหลวงแผ่นดิน หมายเลข ๒๐๑ ตอนชุมแพ - เลย ไปทางทิศเหนือข้ามคลองปุ่งแสนฮาดถึงหลักเขตที่๑๒ ซึ่งตั้งอยู่ริมคลองปุ่งแสนฮาด ฝั่งเหนือจากหลักเขตที่ ๑๒ เลียบริมคลองปุ่งแสนฮาดฝั่งเหนือ ไปทางทิศตะวันตกเฉียงเหนือ ข้ามลำน้ำหมานตรงที่ลำน้ำหมานบรรจบกับคลองปุ่งแสนฮาดข้ามคลองส่งน้ำชลประทาน ถึงหลักเขตที่ ๑๓ ซึ่งตั้งอยู่ริมอ่างเก็บน้ำชลประทานลำน้ำหมานฝั่งตะวันออกจากหลักเขตที่ ๑๓ เป็นเส้นตรงไปทางทิศเหนือผ่านทางหลวงแผ่นดินหมายเลข ๒๐๓ ตอนโป่งชี - เลย ถึงหลักเขตที่ ๑๔ซึ่งตั้งอยู่ริมทางหลวงแผ่นดินหมายเลข ๒๐๓ ตอนโป่งชี - เลย ฟากเหนือ ตรง กม. ๑.๕๘๘จากหลักเขตที่ ๑๔ เป็นเส้นตรงไปทางทิศตะวันตกเฉียงเหนือถึงหลักเขตที่ ๑๕ ซึ่งตั้งอยู่ห่างจากศูนย์กลางทางหลวงแผ่นดิน หมายเลข ๒๐๓ตอนโป่งชี - เลย ฟากเหนือ ตรง กม. ๑.๕๘๘ ตามแนวเส้นตั้งฉาก ระยะ ๒๐๐ เมตรจากหลักเขตที่ ๑๕ เป็นเส้นขนาน ระยะ ๒๐๐ เมตรกับทางหลวงแผ่นดิน หมายเลข ๒๐๓ ตอนโป่งชี - เลย ไปทางทิศตะวันออก ถึงหลักเขตที่ ๑๖ซึ่งตั้งอยู่ห่างจากศูนย์กลางทางหลวงแผ่นดิน หมายเลข ๒๐๑ ตอนเลย - เชียงคาน ตามแนวเส้นตั้งฉากระยะ ๕๐๐ เมตรจากหลักเขตที่ ๑๖ เป็นเส้นขนาน ระยะ ๕๐๐ เมตร กับทางหลวงแผ่นดินหมายเลข ๒๐๑ ตอนเลย - เชียงคาน ไปทางทิศเหนือ บรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอก ป. ติณสูลานนท์นายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองเลย จังหวัดเลย พ.ศ. ๒๕๒๔(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองเลย จังหวัดเลย ได้เจริญขึ้นและมีชุมนุมชนหนาแน่น สมควรขยายเขตเทศบาลเมืองเลยจังหวัดเลย เพื่อประโยชน์ในการบริหารกิจการและการทะนุบำรุงท้องถิ่นต่อไปจึงจำเป็นต้องตราพระราชกฤษฎีกานี้ปิติวรรณ/จัดทำ๑๗ มีนาคม ๒๕๖๓อรญา/ตรวจ๑๔ เมษายน ๒๕๖๓[๑] ราชกิจจานุเบกษาเล่ม ๙๘/ตอนที่ ๔๑/ฉบับพิเศษ หน้า ๔/๑๖ มีนาคม ๒๕๒๔